PATVIRTINTA

Alytaus lopšelio-darželio ,,Du gaideliai“

direktoriaus 2022 m. gruodžio 30 d.

įsakymu Nr. V-104

**ALYTAUS LOPŠELIO-DARŽELIO ,,DU GAIDELIAI“**

**FIZINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA IR PASKIRTIS**

1. Alytaus lopšelio-darželio ,,Du gaideliai“ fizinio ugdymo mokytojo pareigybė yra priskiriama specialistų grupei.
2. Pareigybės lygis – A.
3. Fizinio ugdymo mokytojo pareigybės paskirtis – planuoti ir organizuoti ikimokyklinio ir priešmokyklinio amžiaus vaikų fizinį ugdymą.
4. Fizinio ugdymo mokytoją skiria pareigoms ir atleidžia iš jų lopšelio-darželio direktorius.
5. Fizinio ugdymo mokytojo veiklą koordinuoja ir prižiūri Alytaus lopšelio-darželio ,,Du gaideliai“ direktoriaus pavaduotojas ugdymui.
6. Fizinio ugdymo mokytojas pavaldus Alytaus lopšelio-darželio ,,Du gaideliai“ direktoriui.

**II SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

1. Šias pareigas einantis darbuotojas turi atitikti šiuos specialiuosius kvalifikacinius reikalavimus:

7.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą, įgytą iki 1995 metų, ir būti įgijus kūno kultūros mokslų studijų srities ar sričiai prilyginamą išsilavinimą;

7.2 būti išklausius profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

7.3. išmanyti ikimokyklinį ugdymą reglamentuojančius teisės aktus, pagrindinius ugdymo principus;

7.4.gebėti naudotis informacinėmis technologijomis;

7.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Organizuoti ir vykdyti vaikų fizinį ugdymą, vadovaujantis Alytaus lopšelio-darželio „Du gaideliai“ Ikimokyklinio ugdymo programa ir Priešmokyklinio ugdymo bendrąja programa.
2. Planuoti sporto, fizinio ugdymo veiklą, derinti ją su grupės metų veiklos planu ir savaitės planu.
3. Ugdyti ir/ ar dalyvauti vaikų ugdymo(si) procese, integruoti fizinį ugdymą į ugdymo procesą, taikyti įvairius vaikų sveikatinimo metodus, derinti juos su programų reikalavimais.
4. Prireikus dalyvauti rengiant individualias vaikų ugdymo(-si) programas. Sudaryti individualias fizinio ugdymo programas sportui gabiems vaikams. Fizinio ugdymo metodus ir priemones pritaikyti specialiųjų ugdymosi poreikių turintiems vaikams.
5. Kurti ugdomąją aplinką, parinkti vaiko amžių ir galimybes atitinkančias fizinio ugdymo priemones.
6. Bendradarbiauti su lopšelio-darželio pedagogais, vadovais, rengti ir realizuoti kūrybinius projektus, padėti ikimokyklinio/ priešmokyklinio ugdymo mokytojams sudaryti renginių, švenčių, skirtų sveikatos ugdymui, programas, scenarijus.
7. Sistemingai vertinti, fiksuoti vaikų daromą pažangą, apie vaikų pasiekimus informuoti tėvus (globėjus, rūpintojus);
8. Teikti informaciją, pagal kompetenciją konsultuoti tėvus (globėjus), kitus lopšelyje-darželyje dirbančius specialistus ikimokyklinio ir priešmokyklinio amžiaus vaikų ugdymo klausimais.
9. Inicijuoti ir/ar dalyvauti bendruose įstaigos renginiuose, projektuose ir kitose veiklose.
10. Dalyvauti įvairiuose sveikatos stiprinimo, fizinio ugdymo renginiuose mieste, respublikoje.
11. Informuoti lopšelio-darželio administraciją apie vaiko socialines ar sveikatos problemas, pastebėtą ar įtariamą vaiko teisių pažeidimą.
12. Nuolat tobulinti savo kvalifikaciją.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Šias pareigas vykdantis darbuotojas atsako už:

20.1. vaikų saugumą;

20.2. turimos informacijos konfidencialumą, korektišką gautų duomenų panaudojimą;

20.3. savo darbo kokybę ir tinkamą pareigybės aprašyme nustatytų funkcijų vykdymą;

20.4. lopšelio-darželio darbo tvarkos taisyklių, darbų saugos ir sveikatos, priešgaisrinės saugos, higienos reikalavimų vykdymą, darbuotojų etikos normų laikymąsi.

21. Lopšelio-darželio fizinio ugdymo mokytojas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos) (parašas) (vardas, pavardė) (data)